забавни вицове за Професори
Студент влиза в стола, а там всички маси заети. Сяда на една маса, на която седи един професор. Професорът намръщено казва:
- Свиня и орел не седят на една маса.
Студентът отговаря:
- Ами аз тогава отлитам.
Професорът се ядосал и решил да скъса студента на изпита. Oбаче младежът отговорил перфектно на всички въпроси.
- Добре, ще ти задам последен въпрос. Представи си, че вървиш по улицата и намираш две торби: едната - с пари, а другата - с акъл! Коя от двете ще избереш?
- Тая с парите.
- А аз щях да избера тази с акъла.
- Нормално! Кой каквото няма, това си избира.
Професорът се ядосал още повече, взел книжката на студента и написал вътре: "Говедо". Студентът, без да погледне, я взима и напуска стаята. След една минута надниква отново през вратата и казва:
- Господин професор, гледам тука, че сте се подписал, а оценка не сте ми сложил.